Nacionālās Trīspusējās sadarbības padomes 2011.gada darbības pārskats

2011.gadā notikušas 6 Nacionālās trīspusējās sadarbības padomes (NTSP)sēdes. Pirms un pēc sēdēm sagatavotas un nosūtītas preses relīzes.

NTSP sekretariāts sagatavojis 95 atzinumus par ministriju iesniegtajiem tiesību aktu projektiem. Sagatavots 51 NTSP pieteikums atzinumu sniegšanai par Valsts sekretāru sanāksmē izsludinātiem tiesību aktu projektiem. Tāpat sagatavots 51 VSS protokolu izraksts, kas nosūtīti LDDK un LBAS. Sociālajiem partneriem sniegta informācija par precizētiem tiesību aktu projektiem un uzaicinājumiem uz starpinstitūciju sanāksmēm.

2011.gadā NTSP sekretāre sagatavoja un nolasīja divas lekcijas par nacionālo trīspusējo sociālo dialogu un NTSP darbu starptautisku projektu dalībniekiem.

Valsts kanceleja ir sagatavojusi priekšlikumus NTSP nolikuma un reglamenta grozījumiem ar mērķi optimizēt NTSP sekretariāta darbu un dokumentu apriti, samazināt administratīvo slogu, kā arī paaugstināt NTSP efektivitāti.

Nacionālās trīspusējās sadarbības padomes sēdēs

apspriestie svarīgākie jautājumi un pieņemtie lēmumi 2011.gadā

Nr.1	2011.gada 3.februārī

Par Labklājības ministrijas izstrādāto koncepciju par ģimenes valsts pabalsta reformu

Ziņo: J.Muižniece, Labklājības ministrijas Sociālās apdrošināšanas departamenta direktore, E.Baldzēns, LBAS priekšsēdētāja vietnieks, NTSP Sociālās drošības apakšpadome

___________________________________________________________

Nacionālās trīspusējās sadarbības padome nolemj:

Izveidot trīspusēju darba grupu, kuras sastāvā būtu Labklājības ministrijas, Finanšu ministrijas, LDDK un LBAS pārstāvji. Darba grupai sagatavot priekšlikumus par citiem valsts budžeta samazinājuma avotiem 11 168 116 Ls apmērā kā alternatīvu ģimenes valsts pabalsta izmaksāšanas kārtības grozījumu veikšanai.

Par Labklājības ministrijas Koncepcijas par minimālās mēneša darba algas noteikšanu turpmākajiem gadiem projektu

Ziņo I.Lipskis, Labklājības ministrijas Darba departamenta direktors

___________________________________________________________

Nacionālās trīspusējās sadarbības padome nolemj:

Atbalstīt Labklājības ministrijas Koncepcijas par minimālās mēneša darba algas noteikšanu turpmākajiem gadiem projektā paredzēto 1.variantu minimālās mēneša darba algas noteikšanai. Pirms iesniegšanas Ministru kabinetā precizēt to, nosakot, ka:

1. minimālās mēneša darba algas pārskatīšanu veic vienu reizi gadā NTSP sēdē, vienojoties ar sociālajiem partneriem;

minimālās mēneša darba algas apmēru nosaka, analizējot makroekonomiskos rādītājus, minimālās darba algas izmaiņas citās Baltijas valstīs, ar iedzīvotāju ienākuma nodokļa neapliekamā minimuma plānotās izmaiņas un citus kritērijus.

minimālās mēneša darba algas apmēram pakāpeniski ir jāsasniedz Centrālās statistikas pārvaldes aprēķinātā iztikas minimuma patēriņa groza vidējā gada vērtība.

minimālajai mēneša darba algai jāpieaug pakāpeniski, vienmērīgi un prognozējami.

Nr.2	2011.gada 10.marts

Par finanšu konsolidācijas iespējamiem turpmākajiem pasākumiem 2011. gadā

Ziņo: M.Bičevskis, Finanšu ministrijas valsts sekretārs

___________________________________________________________

Nacionālās trīspusējās sadarbības padome nolemj:

(…)

Saistībā ar 2011.gada valsts budžeta konsolidācijas ietvaros plānoto akcīzes nodokļa paaugstināšanu alkoholam un tabakas izstrādājumiem, Finanšu ministrijai rīkot atsevišķu tikšanos ar LDDK pārstāvjiem, kā arī šo jautājumu pārrunāt ar starptautiskajiem aizdevējiem.

Nr.3	2011.gada 27.maijs

Par tiem LDDK priekšlikumiem, kas ņemti vērā un tiks iekļauti „Pasākumu plānā ēnu ekonomikas apkarošanai un godīgas konkurences nodrošināšanai 2010.–2013.gadam,” kā arī par LDDK priekšlikumiem, kas netiks īstenoti

Ziņo J.Stinka, Finanšu ministrijas Valsts sekretāra vietnieks

___________________________________________________________

Nacionālās trīspusējās sadarbības padome nolemj:

Pieņemt zināšanai informāciju par tiem LDDK priekšlikumiem, kas ņemti vērā un tiks iekļauti „Pasākumu plānā ēnu ekonomikas apkarošanai un godīgas konkurences nodrošināšanai 2010.–2013.gadam”.

Atbalstīt šādu pasākumu realizēšanu:

izstrādāt informatīvo ziņojumu, lai apzinātu iespējas piemērot akcīzes nodokli elektroniskajām cigaretēm.

līdz 2011.gada 1.oktobrim izstrādāt Nodokļu un nodevu sistēmas attīstības politikas dokumentu, par pamatu ņemot Nodokļu un nodevu sistēmas attīstības pamatnostādņu projektu.

veicināt ciešāku sadarbību ar citu ES dalībvalstu muitas un robežas dienestiem, lai pastiprinātu kontroli uz ES ārējām robežām, izvērtējot arī iespēju iesaistīt ES dalībvalstu ekspertus (pieredzes apmaiņa). Konkrētus sadarbības pasākumus ar ārvalstu muitas un robežsardzes ekspertiem veikt līdz 2011.gada 31.decembrim, savukārt, līdz 2011.gada 1.oktobrim panākt vienošanos ar ārvalstu iestādēm (sadarbības partneriem) par pasākumu veikšanu.

LDDK iesniegt izskatīšanai Tieslietu ministrijas Krimināllikuma pastāvīgajā darba grupā priekšlikumu Krimināllikumā noteikt visām akcīzes precēm vienādu kriminālatbildību par nelikumīgu izgatavošanu, glabāšanu, pārvietošanu, realizāciju un nelikumīgu akcīzes preču iegādāšanos.

izstrādāt priekšlikumus grozījumiem „Mikrouzņēmumu nodokļa likumā”, izslēdzot iespējas likumu izmantot neatbilstoši tā mērķim.

noteikt garāku laika periodu, kurā var ieviest akcīzes preces, nepārsniedzot noteiktos daudzumus un nemaksājot akcīzes nodokli, muitas nodokli un PVN.

paredzēt nelegālo tabakas izstrādājumu, alkoholisko dzērienu vai naftas produktu ražošanai izmantoto iekārtu, kuras kontrolējošās iestādes ir konfiscējušas, utilizāciju vai iznīcināšanu.

EM kopā ar LDDK un nozari vēlreiz izvērtēt iespēju paredzēt „Būvniecības likumā” būvuzņēmēju reģistra saglabāšanu ar iespēju reģistra uzturēšanu turpmāk deleģēt Latvijas Būvnieku asociācijai. Aizstāt pastāvošo būvinženieru sertifikāciju ar „Būvinženieru reģistru” ar iespēju reģistra uzturēšanu turpmāk deleģēt Latvijas Būvinženieru savienībai.

Pieņemt zināšanai, ka LDDK uztur šādus priekšlikumus, kas netika atbalstīti:

ņemot vērā, ka ēnu ekonomikas apkarošana ir viens no ilgtermiņa un prioritārajiem pasākumiem, noteikt vienu atbildīgo institūciju/amatpersonu par pasākumu koordināciju un plānošanu.

Finanšu ministrija neredz formātu, kādā iespējams šādu uzdevumu realizēt, jo jau šobrīd dažādām iestādēm ir noteikti specifiski uzdevumi, par kuru realizāciju tās ir atbildīgas.

Attiecināt reverso PVN maksāšanas kārtību uz visu būvniecības procesu (arī materiālu piegādēm).

Finanšu ministrija neatbalsta, jo šādu atkāpi paredzēts izmantot tādiem gadījumiem, kad dalībvalstij ir radusies nepieciešamība nepieļaut PVN nemaksāšanu vai izvairīšanos no PVN maksāšanas kādā noteiktā jomā. FM rīcībā nav informācijas, ka notiek PVN izkrāpšana no valsts budžeta, veicot būvniecības procesā pielietojamo būvmateriālu piegādes, jo veiktā analīze liecina, ka krāpniecība notiek, galvenokārt, sniedzot būvniecības pakalpojumus.

Rekomendēt NTSP Veselības aprūpes nozares apakšpadomei izskatīt jautājumu par ēnu ekonomiku veselības aprūpē, lai izstrādātu konkrētus priekšlikumus „Pasākumu plānam ēnu ekonomikas apkarošanai un godīgas konkurences nodrošināšanai 2010.–2013.gadam”, kas mazinātu neuzskaitītās naudas līdzekļu aprites problēmu veselības aprūpes nozarē.

Par inflāciju valstī: esošā situācija un prognozes

Ziņo Inta Vasaraudze, Finanšu ministrijas Tautsaimniecības analīzes departamenta direktore

___________________________________________________________

Nacionālās trīspusējās sadarbības padome nolemj:

(…)

Finanšu ministrijai sadarbībā ar Latvijas Banku, Ekonomikas ministriju, Satiksmes ministriju, Labklājības ministriju un sociālajiem partneriem izveidot darba grupu, lai izstrādātu plānu cenu stabilitātes nodrošināšanai un valsts konkurētspējas saglabāšanai. Darba grupai izvērtēt Finanšu ministrijas priekšlikumu iesaldēt centrālās valsts pārvaldes iestāžu atalgojuma fondu.

Informatīvais ziņojums par sociālā dialoga norisi uzņēmumā „Lattelekom”

Ziņo Z.Semjonova, LBAS, LSAB prezidente

____________________________________________________________________________

Nacionālās trīspusējās sadarbības padome nolemj:

(…)

Nosūtīt NTSP vēstuli „Lattelekom” padomes priekšsēdētājam G.Kokinam, ekonomikas ministram A.Kamparam un Privatizācijas aģentūras valdes priekšsēdētājai I.Zalpēterei ar lūgumu tuvākajā laikā „Lattelekom” padomes sēdē izskatīt jautājumu par sociālo dialogu „Lattelekom”, pieaicinot „Lattelekom” valdes priekšsēdētāju J.Gulbi, uzņēmuma vadību, Latvijas Sakaru darbinieku arodbiedrības, Latvijas Brīvo arodbiedrību savienības, Latvijas Darba devēju konfederācijas pārstāvjus.

Nr.4	2011.gada 11.augusts

Labklājības ministrijas priekšlikumi par minimālās mēneša darba algas apmēru 2012.gadā

Ziņo A.Kromāne, Labklājības ministrija

___________________________________________________________

Nacionālās trīspusējās sadarbības padome nolemj:

(…)

3. Finanšu ministrijai līdz 2011.gada oktobrim sagatavot ietekmes novērtējumu dažādiem scenārijiem pakāpeniskai iedzīvotāju ienākuma nodokļa neapliekamā minimuma paaugstināšanai, lai tas sasniegtu Baltijas valstu līmeni.

Profesionālās izglītības iestāžu tīkla optimizācijas īstenošana

Ziņo J.Gaigals, Izglītības un zinātnes ministrija

______________________________________________________________

Nacionālās trīspusējās sadarbības padome nolemj:

Pieņemt zināšanai Izglītības un zinātnes ministrijas ziņojumu par profesionālās izglītības iestāžu tīkla optimizācijas īstenošanu un izteikt atbalstu Izglītības un zinātnes ministrijas uzsāktajām reformām profesionālajā izglītībā.

Izglītības un zinātnes ministrijai pilnveidot sociālo partneru iesaisti, sistemātiski iesaistot sociālos partnerus visos profesionālās izglītības reformu posmos.

Izglītības un zinātnes ministrijai uzraudzīt projekta „Nozaru kvalifikācijas sistēmas izveide un profesionālās izglītības efektivitātes un kvalitātes paaugstināšana” īstenošanu, lai tiktu sasniegti noteiktie projekta mērķi.

Izglītības un zinātnes ministrijai turpināt darbu pie profesionālās izglītības likumprojekta izstrādes, savlaicīgi iesaistot sociālos partnerus.

Finanšu ministrijai kopā ar Izglītības un zinātnes ministriju izskatīt jautājumu par papildus finansējuma piešķiršanu profesionālās izglītības iestāžu tīkla optimizācijas īstenošanai.

Informācija par Nacionālo reformu programmu un darba devēju organizāciju reģistru

Ziņo Ekonomikas ministrijas un Tieslietu ministrijas pārstāvji

______________________________________________________________

Nacionālās trīspusējās sadarbības padome nolemj:

Ekonomikas ministrijai sagatavot informāciju par turpmāko Nacionālās reformu programmas ES 2020 stratēģijas īstenošanas izpildes novērtēšanas un nepieciešamo grozījumu veikšanas grafiku.

Atbalstīt š.g. 1.augusta Tautsaimniecības padomes lēmumu, kas nosaka par pamatu Nacionālās attīstības plāna izstrādei izmantot Nacionālo reformu programmu ES 2020.

Jautājumus par Nacionālās attīstības plāna izstrādi, ieviešanu un uzraudzību regulāri iekļaut NTSP sēžu darba kārtībā.

Tieslietu ministrijai līdz nākošajai NTSP sēdei, veicot darbu pie esošo reģistru jaunas koncepcijas, organizēt sarunas ar LDDK, lai vienotos par labāko risinājumu attiecībā uz darba devēju organizāciju reģistrāciju.

Nr.5	2011.gada 9.novembris

Par vidēja termiņa makroekonomiskās attīstības un fiskālās politikas ietvaru 2012. – 2014.gadam, budžeta konsolidācijas pasākumiem 2012. – 2014.gadam, Latvijas pozīciju par galvenajiem jautājumiem sarunās ar Starptautiskās aizņēmuma programmas partneriem 5. Pārskata misijas ietvaros un valsts budžeta bāzes izdevumiem 2012.-2014.gadam.

Nr.6	2011.gada 28.novembris

Par 2012.g. Valsts budžeta likumprojekta pavadošajā paketē iekļautajiem nodokļu likumu grozījumiem, kuri būs piemērojami sākot ar 2012.gadu.

Ziņo: J. Stinka, Finanšu ministrija

__________________________________________________________

Nacionālās trīspusējās sadarbības padome nolemj:

Precizēt Valdības rīcības plāna izpildes uzraudzīšanas mehānismu.

Finanšu ministrijai kopā ar sociālajiem partneriem atsevišķā sanāksmē izdiskutēt jautājumu par iespējām noteikt, ka ar uzņēmuma ienākumu nodokli netiek aplikti izdevumi sociālajām garantijām, ko darba devējs nodrošina koplīguma ietvaros.

Finanšu ministrijai 2012.gada valsts budžeta likumprojektu sociālajiem partneriem nosūtīt vienlaikus ar likumprojekta nosūtīšanu ministrijām.

Uzaicināt LDDK un LBAS uz valdības sēdi, kurā tiks apspriests 2012.gada valsts budžeta likumprojekts.

NTSP apakšpadomju sēdes

Profesionālās izglītības un nodarbinātības trīspusējās sadarbības apakšpadome (PINTSA) Notikušas 10 sēdes.

Galvenie jautājumi:

Par pamata izglītības kvalitāti un skolēnu sagatavotības līmeņa veicināšanas pasākumiem.

Ārpus formālās izglītības atzīšanas tiesiskais regulējums.

Par amatniecības nozari.

Par nozaru ekspertu padomju darbu.

Par centrālo profesionālās kvalifikācijas eksāmenu programmu saskaņošanu.

Profesionālās izglītības iestāžu optimizācijas īstenošanas gaita.

Par profesiju standartiem.

Par karjeras atbalsta pasākumiem skolēniem.

Par privāto izglītību Latvijā.

Par koledžu turpmāko attīstību.

Par profesiju standartiem un ekspertiem.

Sociālās drošības apakšpadome (SDA). Notikušas 9 sēdes.

Galvenie jautājumi:

Par ģimenes valsts pabalsta reformu.

Par grozījumiem likumā “Par valsts pensijām.

Par MK noteikumu projektu “Kārtība, kādā persona veic valsts sociālās apdrošināšanas iemaksas pensiju apdrošināšanai”.

Par valsts sociālās apdrošināšanas budžetu.

Par programmas “ES 2020” projektu un tajā ietverto nabadzības un sociālās atstumtības mazināšanas mērķi.

Par uzdevumiem ANO konvencijas “Par personu ar invaliditāti tiesībām” īstenošanā un Eiropas stratēģiju invaliditātes jomā.

Par VID darbību valsts sociālās apdrošināšanas obligāto iemaksu piedziņā un administrēšanā.

Par plānotajām izmaiņām sociālās politikas jomā.

Par Rīcības plānu pamatnostādņu „Ģimenes valsts politikas pamatnostādnes 2011.-2017.gadam”.

Par ģimenes valsts pabalsta reformu.

Likumprojekti: Par maternitātes un slimības apdrošināšanu, Par valsts sociālo apdrošināšanu, Par valsts sociālo apdrošināšanu, Par apdrošināšanu bezdarba gadījumiem.

Par sociālās sistēmas stabilitāti ilgtermiņā.

Darba lietu trīspusējā sadarbības apakšpadome (DLTSA). Notikušas 2 sēdes.

Galvenie jautājumi:

Par neizmantotā ikgadējā apmaksātā atvaļinājuma kompensācijas apmēru.

Par likumprojektu “Darba un sociālo lietu valsts inspekcijas likums”.

Par priekšlikumiem grozījumiem Darba likumā.

Ja uz darba līguma pamata nodarbināms ārzemnieks, darba līguma eksemplāram valsts valodā pievienojams arī tulkojums ārzemniekam saprotamā valodā.

Reģionālās attīstības trīspusējās sadarbības apakšpadome (RATSA) un Vides aizsardzības lietu trīspusējās sadarbības apakšpadome (VALTSA). Notikusi 1 kopīga sēde.

Galvenie jautājumi:

Par ES Resursu efektivitātes stratēģijas izstrādi.

Par VARAM kompetences jomu aktualitātēm.

Par tālāko VALTSA un RATSA darbību.

VARAM aicina NTSP izskatīt jautājumu par priekšlikumu veidot vienotu VARAM kompetences jautājumu apakšpadomi.

Veselības aprūpes nozares apakšpadome (VANA). Notikušas 4 sēdes.

Galvenie jautājumi:

Par cilvēkresursu attīstību veselības aprūpes nozarē.

Par ambulatorās un stacionārās veselības aprūpes pakalpojumu sniedzēju attīstības programmas izvērtēšanu.

Par ES politikas iniciatīvas ieviešanu un ES veselības programmām.

Par DRG (ar diagnozēm saistītās grupas) apmaksas metodes ieviešanu.

Par MK noteikumu projektu Grozījumi MK noteikumos Nr.1046 “Veselības aprūpes organizēšanas un finansēšanas kārtība”.

Transporta un sakaru nozares trīspusējās sadarbības apakšpadome (TSNTSA). Notikušas 2 sēdes.

Galvenie jautājumi:

Par noteikumiem par reklāmas objektu vai informācijas izvietošanu gar ceļiem.

Par jūrnieku ienākumu aplikšanu ar nodokļiem.

Par Valdības deklarācijā izvirzītajām prioritātēm satiksmes nozarē.

Sabiedriskās drošības trīspusējās sadarbības apakšpadome (SDTSA). Notikusi 1 sēde

Izskatītie jautājumi:

Par pašvaldībām aktuālajām iedzīvotāju drošības nodrošināšanas problēmām (kompetenču sadali, koordināciju ārkārtas situācijās u.c.).

Par zādzību nelielos apmēros dekriminalizācijas gaitu.

________________________________________________________________________________

Informāciju sagatavoja Gunta Freimane, NTSP sekretāre. Tel. 67082929, 28341699